CELEX: 62010TN0389
Language: et
Date: 2010-09-13 00:00:00
Title: Kohtuasi T-389/10: 13. septembril 2010 esitatud hagi — SLM versus komisjon

6.11.2010   
            
            
               ET
            
            
               Euroopa Liidu Teataja
            
            
               C 301/46
            
         13. septembril 2010 esitatud hagi — SLM versus komisjon
   (Kohtuasi T-389/10)
   ()
   2010/C 301/74
   Kohtumenetluse keel: itaalia
   
      Pooled
   
   
      Hageja: Siderurgica Latina Martin SpA (SLM) (Ceprano, Itaalia) (esindajad: advokaadid G. Belotti ja F. Covone)
   
      Kostja: Euroopa Komisjon
   
      Hageja nõuded
   
   esimese võimalusena:
   
               —
            
            
               tühistada komisjoni 30. juuni 2010. aasta otsus K(2010) 4387 lõplik (juhtum COMP/38.344 — Pingestusteras);
            
         teise võimalusena:
   
               —
            
            
               vähendada määratud trahvi summat.
            
         
      Väited ja peamised argumendid
   
   Käesolevas kohtuasjas on vaidlustatud sama otsus, mis kohtuasjas T-385/10 Arcelormittal Wire France jt versus komisjon.
   Hageja põhjendab oma nõudeid järgmiste väidetega:
   
                
            
            
               Otsuse tühistamise nõude toetuseks väidab hageja, et: haldusmenetlus oli ebatavaliselt ja õigustamatult pikk, mis kahjustas tõsiselt hageja kaitseõiguste teostamist, iseäranis seoses asjaoludega, mis toimusid kaheaastasel ajavahemikul 1997-1999, st 10 aastat enne etteheidete esitamist 2008. aasta septembris.
            
         
                
            
            
               Määratud trahvisumma vähendamise nõude põhjenduseks väidab hageja, et:
               
                            
                        
                        
                           Trahvisumma kindlaksmääramine ei ole põhjendatud osas, milles jääb arusaamatuks, milliste arvutuste baasil ja millise käibe alusel komisjon hagejale karistuse määras.
                        
                     
                            
                        
                        
                           Rikutud on ülempiiri, milleks on 10 % käibest.
                        
                     
                            
                        
                        
                           Summade suurendamist ei ole põhjendatud.
                        
                     
                            
                        
                        
                           Vääralt on kohaldatud nii 2006. aasta trahvimissuuniseid ja ka 1998. aasta omi, mis kehtisid mitte ainult vaidlusaluste asjaolude toimumise ajal, vaid ka esimesel neljal menetlusaastal.
                        
                     
                            
                        
                        
                           Hageja kartellikokkuleppes osalemise kestusele on antud ebaõige hinnang, mis ei põhine objektiivsetel andmetel.
                        
                     
                            
                        
                        
                           Arvesse ei ole võetud kergendavaid asjaolusid, st hageja tõendatud teisest rolli vaidlusalustes asjaoludes, tema piiratud turuosa ja kartellikokkuleppe ebatõhusust.
                        
                     
                            
                        
                        
                           Asi on aegunud, sest ootamatule kontrollile järgnenud viie aasta jooksul ei võetud ühtegi meedet, mis oleks aegumistähtaja kulgemise peatanud.